رافاييل نادال پاريرا (Rafael Nadal Parera نطق كاتالانى: [rəfəˈɛɫ nəˈðaɫ pəˈɾeɾə]) (من مواليد 3 يونيه 1986) لاعب تنس اسبانى محترف , كسب واحد و عشرين بطوله من البطولات الاربعه الكبيره فى التنس. رافاييل نادال كسب بطولة الفردى للرجاله فى بطولة ويمبلدون مرتين سنة 2008 و سنة 2010 و بطولة امريكا المفتوحه للتنس اربع مرات سنة 2010 و سنة 2013 و سنة 2017 و سنة 2019 و بطولة استراليا مرتين سنة 2009 و سنة 2022 و بطولة فرنسا تلاتاشر مره 2005 و 2006 و 2007 و 2008 و 2010 و 2011 و 2012 و 2013 و 2014 و 2017 و 2018 و 2019 و 2020. رافاييل نادال كمان كسب الميدالية الذهب فى فردى التنس فى الالعاب الأولمبية 2008 و كسب الميدالية الذهب فى زوجى التنس مع مارك لوبيث فى الالعاب الأولمبية 2016. بسبب شطارته على ملاعب الطفله بيتئال عليه "ملك الطفله" ، و خلت كتير من الخبرا يعتبروه أعظم لاعب على ملاعب الطفله فى تاريخ التنس. رافاييل نادال كسب 36 بطوله من بطولات الماسترز 1000 و هو اللاعب السابع فى التاريخ، و أصغر واحد فى السن يكسب الاربعه جراند سلام فى عصر التنس المفتوح ، و هو واحد من اتنين لعيبة تنس اللى كسبو على الاقل اتنين من البطولات الاربع الكبرى على تلات انواع ارضيه مختلفه (الملاعب الجامده، والنجيله، والطفله)، لأنه تانى لاعب يعمل كده بعد ماتس فيلاندر.